สำนักงานปลัดสำนักนายกรัฐมนตรี สรุปยอดเงินรับบริจาคช่วยเหลือผู้ประสบอุทกภัยจากกรณีเขื่อนเซเปียน - เซน้ำน้อย แขวงอัตตะปือ แตก ที่สาธารณรัฐประชาธิปไตยประชาชนลาว รวมกว่า 79 ล้านบาท
สำนักงานปลัดสำนักนายกรัฐมนตรี สรุปยอดเงินรับบริจาคช่วยเหลือผู้ประสบอุทกภัยจากกรณีเขื่อนเซเปียน - เซน้ำน้อย แขวงอัตตะปือ แตก ที่สาธารณรัฐประชาธิปไตยประชาชนลาว รวมกว่า 79 ล้านบาท

นายสมพาศ นิลพันธ์ รองปลัดสำนักนายกรัฐมนตรี เปิดเผยว่า จากกรณีเขื่อนเซเปียน - เซน้ำน้อย แขวงอัตตะปือ สาธารณรัฐประชาธิปไตยประชาชนลาว (สปป.ลาว) แตก รัฐบาลได้มอบหมายให้สำนักงานปลัดสำนักนายกรัฐมนตรี เปิดศูนย์รับบริจาคช่วยเหลือสาธารณรัฐประชาธิปไตยประชาชนลาว ณ เรือนพอเพียง สำนักงานปลัดสำนักนายกรัฐมนตรี ทำเนียบรัฐบาล รวมทั้งได้เปิดรับบริจาคผ่านบัญชีธนาคารกรุงไทย สาขาทำเนียบรัฐบาล ชื่อบัญชี “หัวใจไทยส่งไป สปป.ลาว” เลขที่บัญชี 067-0-12886-4 ตั้งแต่วันที่ 26 กรกฎาคม 2561 เป็นต้นมา และปิดการรับบริจาคในวันที่ 25 สิงหาคม 2561 สรุปมียอดเงินบริจาครวม 79,055,508.25 บาท
 
ทั้งนี้ สำนักงานปลัดสำนักนายกรัฐมนตรี จะรวบรวมเงินช่วยเหลือ สปป.ลาว จากหน่วยงานภาครัฐอื่นๆ ส่งเข้าบัญชีธนาคารกรุงไทย สาขาทำเนียบรัฐบาล ชื่อบัญชี “หัวใจไทยส่งไป สปป.ลาว” เลขที่บัญชี 067-0-12886-4 โดยเร่งด่วน เพื่อกระทรวงการต่างประเทศจะได้ประสานส่งไปช่วยเหลือ สปป.ลาว ในนามประเทศไทย ต่อไป